Masarautar Igbo ta nada wa Shugaba Buhari sarauta ▷ Legit.ng
Masarautar Igbo ta nada wa Shugaba Buhari sarauta
8 months ago 1919 views by Abubakar Nura Bala
Masarautar Umunneochi da ke karamar hukumar Isukwuato Umunneochi na jihar Abia ta nada wa Shugaba Kasa Muhammadu Buhari sarautar IKE-OGU NDIGBO.
Mai martaba Okechukwu Chukwuji, Logu 1 na Amuda Kingdom ya bayyana cewa an nada wa shugaban kasar sarautar ne saboda jajircewarsa wajen watsa ayyukan cigaba a yankin kudu maso gabas, musamman a karamar hukumar Isukwuato Umunneochi.
Gwamnan jihar Kano, Abdullahi Umar Gaduje ne ya karbi sarautar a madadin shugaban kasar a jihar Abia, inda ya je a matsayin shugaban kwamitin sulhu na APC a yankin arewa maso gabas.
KU KARANTA KUMA: Babu wanda Atiku ya fada ma cewa ya karbi bizan Amurka – Jami’in kungiyar kamfen
Sarkin yayi amfani da damar ziyarar da kwamitin suka kai jihar wajen bayar da sarautar domin a mgabatar da shi ga Shugaban Kasa Muhammadu Buhari.
A wani lamari na daban, mun ji cewa Sanata Oluremi Tinubu wanda ta ke wakiltar Legas ta tsakiya a Majalisar Dattawan Najeriya tayi magana game da batun Majalisar Tarayya da Gwamnatin Shugban Kasa Muhammadu Buhari da kuma babban zaben da za ayi a 2019.
Oluremi Tinubu tayi kira ga mutane su sake marawa Shugaban kasa Muhammadu Buhari dama a zaben 2019. ‘Yar Majalisar tace Shugaban kasa Buhari ba zai iya gyara Najeriya a cikin shekaru 4 tal ba don haka ya kamata ya zarce.
Remi Tinubu ta tabbatar da cewa za ta sake neman kujerar Sanata a karo na uku. Tinubu tace za tayi takarar ne domin Dattawan Legas sun yi na’am da wakilcin ta. Sanatar tace Buhari ba zai kuma samun matsala da Majalisa a 2019 ba.
Gwamnan APC yace ba zai bari APC din taci zabe a jiharsa ba a 2019